
Nr. 27/175
R A P O R T  COMUN  

asupra proiectului de Lege privind aprobarea Ordonanţei Guvernului nr.9/2008 pentru modificarea şi completarea Ordonanţei Guvernului nr.6/2007 privind unele măsuri de reglementare a drepturilor salariale şi a altor drepturi ale funcţionarilor publici până la intrarea în vigoare a legii privind sistemul unitar de salarizare şi alte drepturi ale funcţionarilor publici, precum şi creşterile salariale care se acordă funcţionarilor publici în anul 2007, aprobată cu modificări şi completări prin Legea nr.232/2007, şi pentru acordarea unor creşteri salariale pentru funcţionarii publici în anul 2008


În conformitate cu prevederile art.95 din Regulamentul Camerei Deputaţilor, Comisia pentru administraţie publică, amenajarea teritoriului şi echilibru ecologic şi Comisia pentru muncă şi protecţie socială au fost sesizate, prin adresa nr. PL-x 261 din 5 mai 2008, cu dezbaterea pe fond în procedură obişnuită a proiectului de Lege privind aprobarea Ordonanţei Guvernului nr.9/2008 pentru modificarea şi completarea Ordonanţei Guvernului nr.6/2007 privind unele măsuri de reglementare a drepturilor salariale şi a altor drepturi ale funcţionarilor publici până la intrarea în vigoare a legii privind sistemul unitar de salarizare şi alte drepturi ale funcţionarilor publici, precum şi creşterile salariale care se acordă funcţionarilor publici în anul 2007, aprobată cu modificări şi completări prin Legea nr.232/2007, şi pentru acordarea unor creşteri salariale pentru funcţionarii publici în anul 2008.

La întocmirea prezentului raport Comisiile  au avut în vedere:

· avizul favorabil al Consiliului Legislativ (nr.144/30.01.2008);
· avizul favorabil al Comisiei juridice, de disciplină şi imunităţi (nr.31/414/12.05.2008).



Acest proiect de Lege a fost adoptat de Senat în şedinţa din 22 aprilie 2008.



Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor.


Prin Ordonanţa Guvernului nr.9/2008, supusă aprobării, se propune modificarea unor prevederi din Ordonanţa Guvernului nr.6/2007 astfel încât să se menţină aplicabilitatea acestora şi în cursul anului 2008, în scopul evitării vidului legislativ.



Astfel, principalele prevederi cuprinse în proiectul de Lege se referă la:

· modalitatea de calcul a salariului pentru funcţionarii publici de conducere;

· modalitatea de calcul a vechimii în treapta de salarizare;
· modalitatea de realizare a promovării funcţionarilor publici în cursul anului 2008;
· modalitatea de realizare a transformărilor de post.


De asemenea, ordonanţa stabileşte şi creşterile salariale ce urmează a fi acordate funcţionarilor publici în cursul anului 2008.

În conformitate cu prevederile art. 61 din Regulamentul Camerei Deputaţilor, republicat, membrii celor două Comisii au examinat proiectul de Lege în  ziua de 1 iulie 2008, respectiv 9 septembrie 2008. La lucrările celor două Comisii, a participat, în conformitate cu prevederile art.55 din Regulamentul Camerei Deputaţilor, în calitate de invitat, domnul    Ion Gibescu, şef serviciu în cadrul Ministerului Muncii, Familiei şi Egalităţii de Şanse.
         La dezbaterea acestui proiect de Lege, din totalul de 19 membri ai Comisiei pentru muncă şi protecţie socială, au fost prezenţi 17 deputaţi, iar din partea Comisiei pentru administraţie publică, amenajarea teritoriului şi echilibru ecologic, din totalul de  26 deputaţi, au fost prezenţi 24  deputaţi.
                 În urma dezbaterii, membrii celor două Comisii au hotărât, în unanimitate, să propună Plenului Camerei Deputaţilor aprobarea  proiectului de Lege, în forma adoptată de Senat.

  În raport de obiectul şi conţinutul reglementării, proiectul de Lege face parte din categoria legilor ordinare. 
                PREŞEDINTE,
                         PREŞEDINTE,
               Relu FENECHIU


      Gheorghe BARBU
                SECRETAR,                                      SECRETAR,
               Sereş DENEŞ                                 Kerekes Károly 

Întocmit,
Consilier Elena MESAROŞ

Consilier Sofia CHELARU

